CELEX: C2007/082/108
Language: et
Date: 2007-04-14 00:00:00
Title: Kohtuasi T-55/07: 23. veebruaril 2007 esitatud hagi — Madalmaad versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/52
            
         23. veebruaril 2007 esitatud hagi — Madalmaad versus komisjon
   (Kohtuasi T-55/07)
   (2007/C 82/108)
   Kohtumenetluse keel: hollandi
   Pooled
   
      Hageja: Madalmaade Kuningriik (esindajad: H. G. Sevenster ja D. J. M. de Grave)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada osaliselt komisjoni 14. detsembri 2006. aasta otsus, mille järgi ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust, osas, mis puudutab Madalmaid ja eeskätt finantskorrektsiooni, mida rakendati seoses EAGGF tagatisrahastule arvetel esitatud abikõlbmatute kulutustega 2002. aasta eest summas 5,67 miljonit eurot, ning
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Oma hagi toetuseks väidavad Madalmaad esiteks, et rikutud on määruse nr 2603/1999 (1) artiklit 4 sellega, et selle artikli tähenduses mõistet “mitmeaastased kulutused ”on valesti kohaldatud ja tõlgendatud.
   Teiseks toetub hageja määruse nr 1257/1999 (2) artikli 44 lõike 2 ning samaaegselt õiguspärase ootuse põhimõtte rikkumisele, kuna Madalmaade läbiviidud menetluse käigus kohaldati finantskorrektsiooni kogu summale, kuigi komisjon oli maaelu arengukava 2000-2006 rahastamist puudutavate Madalmaade programmdokumentide kooskõlastamise menetluse raames varem arvete suuruse tagatisrahastuga kooskõlastanud.
   Teise võimalusena väidab hageja, et rikutud on määruse nr 1258/1999 (3) artikli 7 lõiget 4 ning määruse nr 729/70 (4) artikli 5 lõike 2 punkti c, kuna neid sätteid kohaldati vaidlustatud otsuses valesti, sest ühendusele ei ole Madalmaade läbiviidud menetlusega tekkinud rahalist kahju.
   Kolmanda võimalusena leiab hageja, et rikutud on proportsionaalsuse põhimõtet sellega, et korrektsiooni rakendati kogu summa ulatuses, kuigi EAGGF-i rahalist abi kasutasid — mis on vastuvaidlematult selge — Madalmaad nõuetekohaselt selles tähenduses, et ühendusele ei ole Madalmaade läbiviidud menetlusega tekkinud rahalist kahju.
   Lõpuks toetub hageja põhjendamise kohustuse rikkumisele, kuna põhjendamata ning lepitusorgani järeldustest kõrvale kaldudes rakendati korrektsiooni kogu summa ulatuses, kuigi EAGGF-i rahalist abi kasutasid — mis on vastuvaidlematult selge — Madalmaad nõuetekohaselt selles tähenduses, et ühendusele ei ole Madalmaade läbiviidud menetlusega tekkinud rahalist kahju.
   
      (1)  Komisjoni 9. detsembri 1999. aasta määrus (EÜ) nr 2603/1999, millega nähakse ette nõukogu määrusega (EÜ) nr 1257/1999 sätestatud maaelu arendustoetusele ülemineku eeskirjad (EÜT L 316, lk 26; ELT eriväljaanne 03/27, lk 156).
   
      (2)  Nõukogu 17. mai 1999. aasta määrus (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 03/25, lk 391).
   
      (3)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta (EÜT L 160, lk 103; ELT eriväljaanne 03/25, lk 414).
   
      (4)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).